

**ROMÂNIA**

**JUDEŢUL MUREŞ**

**COMUNA chibed**

**CONSILIUL LOCAL**

**HOTĂRÂREa nr. 32 / 2023**

**din 11 mai 2023**

**privind stabilirea salariilor de bază pentru funcționarii publici și personalul contractual din cadrul aparatului de specialitate al Primarului comunei Chibed**

Consiliul local al Comunei Chibed,

În şedinţa ordinară din 11 mai 2023,

Văzând referatul de aprobare nr. 5320/26.04.2023 prezentat de Primarul Comunei Chibed, dl. Dósa Sándor, privind stabilirea salariilor de bază pentru funcționarii publici și personalul contractual din cadrul aparatului de specialitate al primarului comunei Chibed, raportul de specialitate al Compartimentului financiar-contabil, taxe şi impozite, achiziții publice și resurse umane nr. 5365/28.04.2023 şi Avizele comisiilor de specialitate pentru adoptarea proiectului de hotărâre,

Având în vedere prevederile:

* Hotărârii Consiliului Local al Comunei Chibed nr. 31/27.07.2017 privind stabilirea salariilor de bază pentru funcționarii publici și personalul contractual din cadrul aparatului de specialitate al Primarului Comunei Chibed

- Hotărârii Consiliului Local al Comunei Chibed nr. 51/27.12.2017 privind stabilirea unor măsuri de punere în aplicare a dispoziţiilor Legii nr.153/2017 privind salarizarea personalului plătit din fonduri publice,

În conformitate cu prevederile:

* art. 11, alin. (1) – (4) coroborate cu cele ale art. 38, alin. (3), lit. e) din Legea nr.153/2017 privind salarizarea personalului plătit din fonduri publice, cu modificările şi completările ulterioare,
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În temeiul art. 129 alin. (1), alin.(14), art.139 alin.(1) şi art. 196 alin.(1) lit.”a” din Ordonanța de urgență nr. 57/2019 privind Codul Administrativ, cu modificările și completările ulterioare

**h o t ă r ă ș t e :**

**Art.1.** Începând cu drepturile salariale aferente lunii mai 2023, salariile de bază pentru funcţiile publice şi contractuale prevăzute în anexele la Hotărârea Consiliului Local Chibed nr. 31 din 27 iulie 2017 se stabilesc prin înmulţirea coeficienţilor de ierarhizare aprobaţi cu 2500 lei, fără a depăşi nivelul indemnizaţiei lunare a funcţiei de viceprimar al comunei, exclusiv majorările prevăzute la art. 16 alin. (2) din Legea nr.153/2017, cu încadrarea în cheltuielile de personal aprobate în bugetele de venituri şi cheltuieli.

**Art.2.** Stabilirea salariilor de bază majorate individualizate se va face prin dispoziție a Primarului comunei Chibed.

**Art.3.** Cu aducerea la îndeplinire a prezentei hotărâri se însărcinează Primarul Comunei Chibed și Compartimentul financiar-contabil, taxe şi impozite, achiziții publice și resurse umane.

**Art.4.** Prezenta hotărâre se comunică, prin grija secretarului general al comunei, Primarului comunei Chibed, Compartimentului financiar-contabil, taxe şi impozite, achiziții publice și resurse umane, Instituţiei Prefectului - Judeţul Mureş și se aduce la cunoștință publică prin afișare.

**PREŞEDINTE DE ŞEDINŢĂ**

**Szilveszter László** *AVIZAT PENTRU LEGALITATE*

**SECRETAR GENERAL**

**Dósa Csilla-Beáta**

Hotărârea a fost adoptată cu \_\_\_\_ voturi „pentru”, \_\_\_ voturi „împotriva”, \_\_\_voturi „abţinere” din totalul de \_\_\_ consilieri locali prezenţi.